## LOGO

# Aanaar kieldâst lii uuccâmnáál 18.5.2022 tme 15.00 räi

**Piemmâmpargee toimâ**

Piemmâmpargee parga Palvâlemkuávdáš Koivikkost. Tohálâšvuotâvátámâššân lii paargon hiäivulâš áámmátlâš tođhos, om. catering-syergi škovlim. Pargo váátá oovtâstpargonaavcâid já jiešráđálâšvuođâ sehe aktiivlii pargovyevi. Pargoäigihäämi lii almospargoäigi.

Piemmâmpargee pargoid kuleh Palvâlemkuávdáš Koivikko ässei purrâmuš mälistem, faallâm, äššigâspalvâlem sehe littehuolâttâs, kievkkântiilij já -piergâsij putesintoollâm, piämmulovottuvah, sierâlágán tiilámeh, kievkkân jieškocceemvuávám olášuttem já eres sierâ miäruštâllum pargoh. Toimâ tiävdoo 4.7.2022 rääjist tâi sopâmuš mield.

Pargokuáhtásâš pälkki lii 1941,07 €/ mp. Toos lasseen máksojeh SOTI-sopâmuš miäldásiih hiäđuh sehe Aanaar-lase 3 %. Tooimâst lii 4 mánuppaje keččâlemäigi. Ovdil tooimâ vuástáväldim kalga väljejum olmooš toimâttiđ tuhhiittettee tuáhtártuođâštus (T-luámáttâh) tiervâsvuođâtilestis, čielgiittâs njuámmootavdâlaavâ miäldásii luávdee puákuttâssyejeest sehe oovdânpyehtiđ hygieniapaasâ.

Lasetiäđuid adelává ávustipšo hovdâ Mirja Laiti, puh. 040 844 5627 já västideijee pyecceitipšoo Marjo Onnela, puh. 040 648 7354. Šleđgâpostâčujottâs: [ovdânommâ.suhânommâ@inari.fi](mailto:ovdânommâ.suhânommâ@inari.fi).

Tooimân puáhtá uuccâđ kyeđimáin ucâmuš Aanaar kieldâ šleđgâlii pargouuccâmpalvâlusân čujottâsâst [www.kuntarekry.fi](http://www.kuntarekry.fi).

Jis ij lah máhđulâš toohâđ šleđgâlii ucâmuš, te ucâmuš kalga toimâttiđ poostâ peht: Inarin kunta, Sosiaali- ja terveysosasto/ Avohoidon johtaja Mirja Laiti, Piiskuntie 2, 99800 Avveel. Kovertân merkkim: "hakemus toimeen". Tohálâšvuođâ čäittee tuođâštusâid sehe eres tuođâštusâid moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Almottâs almostittoo tievâslâžžân kieldâ päikkisiijđoin: [www.inari.fi](https://samediggi.sharepoint.com/sites/Knnstoiminta/Jaetut%20asiakirjat/General/Inarinsaame/Jurgâlusah%202022/Huhtikuu/Inarin%20kunta/www.inari.fi)

Avelist 4.5.2022 Ávustipšo hovdâ